Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 6709

d) Érti a hit és tudás, a hit és meggyőződés, a természetkép, világkép és világnézet, a hitek és vallások kapcsolatát különböző korokban és helyeken. 2006/20/II. szám FILOZÓFIA 11–12. évfolyam 2006/20/II. szám A Képességfejlesztő és értékőrző kerettanterv (KÉK) a hajdúnánási Makláry Lajos Általános Iskola, Művészeti Iskola és Gimnázium fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–12. évfolyam számára kimunkált alternatív tanterve képezte. Az alábbiakban a 11–12. évfolyamra szóló Filozófia tantervet közöljük. Javasolt óraszám Évfolyam 7. 8. 9. 10. 11. 12. Heti óraszám 0,5 0,5 A KÉK tanterv és a NAT viszonyának jellemzői A KÉK Filozófia tanterve a NAT Ember és társadalom műveltségi területére megfogalmazott követelményeknek más tárgyakkal (történelem, filozófia, néprajz stb.) együtt tesz eleget, sőt annál szélesebb területet ölel fel. A tanterv jellemzői A filozófia tanításának célja, hogy a diákokat bevezessük a beszélgetésbe, mely e témáról a filozófia kezdete óta folyik. Mindeközben kitűnő lehetőség nyílik az emberrel mint társadalmi lénnyel kapcsolatos különféle felfogások és nézetek szembesítésére és a párbeszédre. A tárgyalás történeti. A 11. évfolyamon a görög-római, a patrisztikus, a skolasztikus és a reneszánsz kor, továbbá az előfelvilágosodás, a felvilágosodás és a romantika történelemfelfogásának bemutatása, valamint a NAT-2003 által az Ember és társadalom műveltségi területen megjelölt számos képesség fejlesztése a cél. A 12. évfolyamon erre a 19. századi posztromantikus történelemfelfogás és a 20. század elméleti fejleményeinek bemutatása közben kerül sor. A tanterv alkalmazásához szükséges feltételek Amíg a pedagógusképzés eredményeképpen filozófia tanítására alkalmas szakpedagógusok jelennek meg az iskolákban, bárki taníthatja ezt a tárgyat, aki ♦ érdeklődik a téma iránt, ♦ aki rendelkezik egyetemi szintű pedagógiai diplomával vagy teológiai diplomával, ♦ akinek van elég bátorsága, ♦ aki hajlandó némi időt szánni filozófiai ismeretei bővítésére a filozófia terén. Mivel e tárgy fő tevékenységei a 11–12. évfolyamban a szövegelemzés és a véleménycsere, a tanterv különleges tér- és időszervezést nem igényel. Természetesen jelentősen növelné a tanulás hatékonyságát a csoportbontás. 2006/20/II. szám A Filozófia tanulásának céljai a 11–12. évfolyamon A filozófia tanításának célja, hogy a diákokat bevezessük a beszélgetésbe, mely e témáról a filozófia kezdete óta folyik. Mindeközben kitűnő lehetőség nyílik az emberrel mint társadalmi lénnyel kapcsolatos különféle felfogások és nézetek szembesítésére és a párbeszédre. A tárgyalás történeti. A 11. évfolyamon a görög-római, a patrisztikus, a skolasztikus és a reneszánsz kor, továbbá az előfelvilágosodás, a felvilágosodás és a romantika történelemfelfogásának bemutatása, valamint a NAT-2003 által az Ember és társadalom műveltségi területen megjelölt számos képesség fejlesztése a cél. A 12. évfolyamon erre a 19. századi posztromantikus történelemfelfogás és a 20. század elméleti fejleményeinek bemutatása közben kerül sor. A filozófia tanításának célja, hogy a NAT-2003 által megcélzott, és az alábbi tanterv által fejleszteni kívánt képességek jelesül:

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes